cyanic-selkie/wikianc huggingface dataset:
30 St Mary Axe
Forhistorie
Fredag 10. april 1992 gikk en bombe av like ved Baltic Exchange, nåværende beliggenhet til 30 St Mary Axe. Bomben var plassert av IRA, og påførte bygningen store skader. English Heritage krevde opprinnelig at Baltic Exchange ikke måtte rives, men gjenoppbygges av eieren av stedet. Med denne betingelsen ble eiendommen solgt til Trafalgar House i 1995, siden Baltic Exchange ikke hadde råd til en gjenoppbygging. I 1996 endret English Heritage mening, og tillot bygging av hovedkvarteret til Swiss Re. English Heritage forklarte sitt endrete syn med at Baltic Exchange var for ødelagt til å kunne gjenoppbygges. I september 1996 presenterte Trafalgar House planer om å bygge Millennium Tower (arkitekt var Foster + Partners), som med sine 360 meter ville blitt Europas høyeste bygning. Planene ble skrinlagt, siden bygningen var for høy og ville skille seg for mye ut fra omgivelsene. Tidlig i 1998 solgte Trafalgar House eiendommen til Swiss Re, og i juli 2000 ga The Corporation of London's Court of Common Council tillatelse til oppføring av det som da ville bli den nest høyeste bygningen i the City (høyest var NatWest Tower, i dag kalt Tower 42). På dette tidspunkt var bygningen kjent som Swiss Re Tower, men også betegnelsen “gherkin” var blitt brukt. Senere samme sommer ga visestatsminister John Prescott grønt lys til planene. Tillatelsen innebar også riving av den ødelagte Baltic Exchange-bygningen.
Byggeprosessen
Arbeidet med å rive den ødelagte Baltic Exchange-bygningen startet sent i år 2000. Tidlig i 2001 startet arbeidet med den nye grunnen og støpingen av betongfundamentet som bygningen står på. Arbeidet med stålkonstruksjonen startet i oktober 2001. Arkitektene samarbeidet med firmaet Arup i utformingen av stålstrukturen, som med sin diagonale form kalles en diagrid. Stålkonstruksjonen sto ferdig i november 2002. Sommeren 2003 ble det meldt at de ytre arbeidene var ferdige. 30 St Mary Axe ble offisielt åpnet i april 2004. Byggherre var Swiss Re, arkitekter var Foster + Partners, konstruktør var Arup og hovedentreprenør var Skanska.
Siegfried von Roedern
Siegfried Friedrich Wilhelm Erdmann Graf von Roedern (født 27. juli 1870 i Marburg i Nordrhein-Westfalen, død 13. april 1954 i Sonnenleitenhof i Bergen (Oberbayern)) var en tysk adelsmann, jurist, embetsmann og politiker. Han var sitt lands finansminister fra 1916 til 1918.
30 St Mary Axe
Priser og utmerkelser
Sommeren 2006 ble 30 St Mary Axe inkludert i en frimerkeserie med tema moderne arkitektur.
Siegfried von Roedern
Siegfried von Roedern var i monarkiets siste periode på tale som rikskansler. Han huskes blant annet for innføring av høye skatter på gevinster for krigsindustrien.
30 St Mary Axe
Beliggenhet
Gaten St Mary Axe ligger mellom Leadenhall Street i sør, Bishopsgate i vest, Camomile Street i nord og Bury Street i øst. I området ligger også Willis-bygningen, Lloyd's, Tower 42, 122 Leadenhall Street (under oppføring), Leadenhall Market og kirken St. Helen’s. Liverpool Street stasjon (jernbane og undergrunnsbane) ligger rett nord for 30 St Mary Axe. Her ligger nærmeste undergrunnsstasjon, i tillegg til Aldgate. Nærmeste Docklands Light Railway-stasjoner er Bank og Tower Gateway.
Eie- og leieforhold
I september 2006 kunngjorde Swiss Re at de vurderte å selge 30 St Mary Axe. . BBC omtalte saken samme dag. I februar 2007 kunngjorde Swiss Re at 30 St Mary Axe var blitt solgt til IVG Immobilien AG for 600 millioner pund. Det fremgikk samtidig at Swiss Re fortsatt skulle være leietaker i bygget. IVG Immobilien AG kunngjorde samtidig at de hadde kjøpt 30 St Mary Axe for 630 millioner pund, inkludert omkostninger. Salget ble omtalt i the Guardian samme dag. Senere samme måned bekreftet Swiss Re at salget var gjennomført. De største leietakerne er Swiss Re og Kirkland og Ellis. I de tre øverste etasjene ligger restauranten Searcy’s, med 360 graders utsikt over London. Restauranten er åpen for leietakere og deres gjester. I første etasje ligger blant annet lunsjstedet Konditor & Cook og vinbaren Sterling.
Desideria av Sverige og Norge
Desideria av Sverige og Norge (født Bernadine Eugenie Désirée Clary; 9. november 1777 i Marseille i Frankrike, død 16. desember 1860 i Stockholm) var dronning av Sverige og Norge gjennom sitt ekteskap med Karl Johan, den tidligere Jean Baptiste Bernadotte. Desideria er stammor til Huset Bernadotte som fortsatt sitter på den svenske tronen.
VM-Trosserne
VM-Trosserne har deltatt på flere innspillinger, blant annet med sangen «På Vingersmarken», utgitt i forbindelse med Kongsvingermarkens 150-årsjubileum (senere utgitt på samle-CD, Dansbare takras og andre lekkerbiskener, A Rose for Emily records, 2005). I 2008 begynte de å skrive og spille inn sanger med tekster av Hans Børli og ga i den forbindelse ut singelen «En skål i heimebrent/Junikveld» i 2009. I 2018 dannet de også stammen i Teater i Glåmdal sin forestilling "På Folkemunne – En cabaret om Vidar Sandbeck".
Desideria av Sverige og Norge
Bakgrunn
Desideria var datter av silkehandler François Clary (1725 –1794) og hans andre ektefelle Francois Rose (1737–1815), født Somis og vokste opp under den franske revolusjonen.
VM-Trosserne
I tillegg til musikken har VM-Trosserne satt opp en rekke revyer i Kongsvinger.
Desideria av Sverige og Norge
Bakgrunn
Hun ble kjent med Napoléon Bonapartes bror, Joseph. Desideria søster Julie Clary giftet seg med Joseph Bonaparte og paret ble senere utnevnt av til konge og dronning av Spania av Napoléon. Desideria var i 1795 forlovet med Napoléon Bonaparte, men han brøt forlovelsen med henne da han møtte Joséphine de Beauharnais, som han giftet seg med i 1796.
Desideria og Jean Baptiste Bernadotte giftet seg 17. august 1798 på byfogdkontoret i Sceaux, en forstad til Paris og 4. juli 1799 ble deres første og eneste barn, Oscar Joseph Francois født.
Kronprinsesse av Sverige
I 1810 ble Jean Baptiste Bernadotte valgt til Sveriges kronprins og ble adoptert av den svenske kongen Karl XIII. Den 20. desember samme år ankom Desideria Sverige sammen med sønnen Oscar.
Desideria hadde store vansker med å finne seg til rette i Sverige. Ektefellen jobbet svært mye og hun lengtet tilbake til Paris og sin søster Julie. Allerede juni 1811 reiste hun tilbake til Paris og hun ble der i elleve år.
I Paris levde Desideria et bekvemt liv sammen med sin søster Julie. De tilhørte den innerste kretsen til keiser Napoleon fram til han tapte i slaget ved Waterloo i 1815. I 1818 døde Karl XIII og Karl Johan overtok da Sveriges trone og Desideria ble dronning av Sverige.
Først 13. juni 1823 returnerte Desideria til Sverige. Med seg hadde hun Sveriges nye kronprinsesse, Oscars brud, Josephine av Leuchtenberg.
Dronning
Den 21. august 1829 ble Desideria kronet til dronning elleve år etter sin ektefelle.
Pilot (The X-Files)
Pilot er den første episoden av science fiction-serien The X-Files. Den ble vist for første gang 10. september 1993 på Fox i USA.
Handling
Episoden begynner med at en ung kvinne løper gjennom en skog om natten i Oregon. Hun faller og ser et lys og noe som ser ut som en mann komme mot henne. Noen timer senere finner det lokale politiet henne død med to merker på ryggen. Det blir klart at det har vært flere uforklarlige dødsfall blant hennes tidligere klassekamerater.
Hos FBIs hovedkvarter i Washington, DC får spesialagent Dana Scully i oppdrag å assistere spesialagent Fox Mulder med X-Files, et prosjekt han har tatt på seg, og skrive rapporter og analysere validiteten i Mulders arbeid. Han viser henne bilder av kvinnen som ble drept, merkene og en ukjent kjemisk formel som representerer et stoff funnet rundt merkene. Mulder viser henne flere bilder av døde personer med de samme merkene fra andre steder i landet og han tror utenomjordiske vesener har noe å gjøre med det. På veien til Oregon får de inn forstyrrelser med bilradioen. Mulder stopper bilen, går ut og tegner et kryss på veien. Han sier til en spørrende Scully at det sikkert er ingenting.
Vel fremme graver de opp Ray Soames, et tidligere offer. Da de åpner kista finner de et ikkemenneskelig lik. Scully tror det er en ape, men Mulder tror det er noe annet. I neseborene på liket finner de et lite metallobjekt. De drar til et mentalsykehus hvor Ray ble behandlet for schizofreni. På sykehuset møter de også to andre klassekamerater av Ray som er under behandling. Den ene, Billy, er i koma, men den andre, Peggy, får et anfall og Mulder ser at hun har de samme merkene som kvinnen som døde.
Om natten utforsker de skogen, men de blir jaget bort av en kriminalbetjent fordi de er på privat grunn. På veien tilbake til hotellet kjører de forbi der Mulder sprayet krysset på veien og de «mister» ni minutter. Mulder forteller at folk har «mistet» tid før når de har sett UFO-er.
På hotellet forteller Mulder Scully om når søsteren hans forsvant da han var 12 år. Ved hjelp av hypnose har han sett at det var et hvitt lys når hun ble tatt og han var paralysert slik at han ikke kunne hjelpe. En kvinne ringer og sier at Peggy er død. Det viser seg at hun sprang ut foran en bil og ble påkjørt samtidig som at Mulder og Scully «mistet» tid. Mulder får vite at noen har stjålet liket fra utgravingen og de drar tilbake til hotellet hvor alle bildene av liket ligger. Det brenner og de mister alle bevis for at liket eksisterte.
Middag kl. 8 (film)
'Middag kl. 8 (originaltittel: Dinner at Eight') er en amerikansk dramakomedie fra 1933, regissert av George Cukor og produsert av Metro-Goldwyn-Mayer. I hovedrollene spiller Marie Dressler, John Barrymore, Wallace Beery, Jean Harlow, Lionel Barrymore, Lee Tracy, Edmund Lowe og Billie Burke. Filmen følger sosieteten i New York under den store depresjonen og forviklingene rundt et middagsselskap som skal arrangeres. Manus er skrevet av Frances Marion, Herman J. Mankiewicz og Donald Ogden Stewart, basert på teaterstykket med samme tittel fra 1932, skrevet av George S. Kaufman og Edna Ferber.
Pilot (The X-Files)
Handling
De møter på kvinnen som ringte, Theresa, som sier at de må beskytte henne. Hun forteller at hun noen ganger befinner seg i skogen, men hun vet ikke hvordan hun kom dit. Faren hennes, som viser seg å være rettsmedisineren som utførte obduksjon på de tidligere ofrene, kommer og henter henne. Kriminalbetjenten som er med, og som de møtte i skogen, viser seg å være Billys far. Scully tror de vet hvem som er morderen og de drar til kirkegården hvor gravene til de andre ofrene er tomme. Mulder tror det er Billy som tar med seg ofrene ut i skogen. På mentalsykehuset finner de samme type jord på føttene til Billy som er i skogen.
Middag kl. 8 (film)
Handling
Millicent Jordan (Billie Burke) planlegger et middagsselskap for sosieteten i New York til ære for det britiske ekteparet lord og lady Ferncliffe. Hennes ektemann, Oliver (Lionel Barrymore), er skipsreder i firmaet Jordan Shipping Line, som har vært i familiens eie i generasjoner, men på grunn på den store depresjonen har aksjeverdien sunket drastisk.
Pilot (The X-Files)
Handling
Ute i skogen treffer på de detektiven og Billy som har kidnappet Theresa og tar henne med inn i et lys. Lyset forsvinner, han våkner opp fra komaet og merkene på kroppen hans har forsvunnet. Tilbake i Washington forteller Billy at vesenene bak lyset kontrollerte ham via et metallobjekt i nesen. Scully gir sine overordnede metallobjektet hun fant i liket og de lar henne fortsette å jobbe med Mulder til de kan finne en grunn til å stenge ned prosjektet han. De gjør at alt papirarbeidet om saken forsvinner og en av mennene legger metallobjektet i et lager i Pentagon.
Middag kl. 8 (film)
Handling
En dag får han besøk på kontoret av hans gamle venninne, Carlotta Vance (Marie Dressler), som er i byen for første gang på mange år. Hun var tidligere en svært berømt teaterskuespillerinne, men er nå glemt av de fleste. Pengene hennes har også tatt slutt og hun vurderer å selge aksjene som hun eier i Jordan Shipping Line, men Oliver prøver å overtale henne til å la være. De blir avbrutt av forretningsmannen Dan Packard (Wallace Beery), og etter at Carlotta har gått, betror Oliver seg til Dan om firmaets tilstand og prøver å overtale ham til å midlertidlig ta over noen av aksjene til ting forbedrer seg. Dan sier at han skal tenke på det, men nevner ikke at han selv har planer om å kjøpe opp Jordan Shipping Line.
Etter at Dan har gått, ringer Oliver hjem for å sørge for at Dan og hans kone Kitty (Jean Harlow) også blir invitert til middagsselskapet. Kitty takker øyeblikkelig ja til invitasjonen. Først er ikke Dan, som tror at han snart kommer til å få en plass i kabinettet, interessert, men blir likevel overtalt da han får vite at lord og lady Ferncliffe også skal komme. Mens Dan er opptatt med forretningene sine, pleier Kitty forholdet til den gifte legen Wayne Talbot (Edmund Lowe). Han og hans kone er også invitert til Millicent Jordans middagsselskap.
Pilot (The X-Files)
Kontinuitet
Division chief Scott Blevins dukker opp igjen i episoden Conduit og i fjerde sesong i episoden Gethsemane. Fra og med slutten på første sesong tar Walter Skinner over som sjef. Scenen i slutten av episoden der Scully snakker med Mulder på telefon og scenen der Cigarette Smoking Man legger metallobjektet i Pentagons lager, er kopiert i slutten av The Erlenmeyer Flask. Klipp av scenen med Cigarette Smoking Man fra Pilot brukes til og med direkte i The Erlenmeyer Flask.
Middag kl. 8 (film)
Handling
Millicent innser at alle på middagsselskapet har en partner utenom Carlotta og bestemmer seg for å invitere den alkoholiserte, avdankede stumfilmskuespilleren Larry Renault (John Barrymore). Det hun ikke vet er at Larry i hemmelighet har et forhold til hennes datter Paula (Madge Evans). Larry takker motvillig ja til invitasjonen etter å ha blitt overtalt av Paula. Til tross for at hun er forlovet, tror Paula at den mye eldre Larry er hennes store kjærlighet. I det hun forlater Larrys hotellrom blir hun sett av Carlotta, som bor på samme hotell. Like etterpå blir Larry informert av agenten sin, Max Kane (Lee Tracy), at han likevel ikke får hovedrollen i et teaterstykke slik som han hadde trodd, men i stedet kan bli vurdert i en liten rolle. Neste dag blir en av Kittys telefonsamtaler til Wayne overhørt av hans kone, Lucy (Karen Morley). Hun er klar over sin ektemanns mange sidesprang og forholder seg rolig. Han forsikrer henne om at det er henne han vil ha, men at han er avhengig av kvinner. De blir avbrutt av Oliver, som har kommet til legekontoret med store smerter i brystet. Etter noen enkle undersøkelser innser Wayne at Oliver har en alvorlig hjertesykdom og muligens ikke har lenge igjen å leve. Da Oliver kommer hjem er hans kone hysterisk over at lord og lady Ferncliffe ikke kommer i middagsselskapet likevel og hun blir irritert over at Oliver er sliten.
I mellomtiden har ekteparet Packard en krangel der det kommer frem at Kitty har et forhold til en annen mann. Dan blir rasende og vil skilles, men hun minner ham på alt hun vet om hans uærlige forretninger. Dersom dette skulle komme ut kommer han aldri til å få en plass i kabinettet og han innser at han ikke har noe annet valg enn å fortsette ekteskapet med Kitty. Hun presser ham også til å avslutte det hemmelige oppkjøpet av Jordan Shipping Line.
Pilot (The X-Files)
Kontinuitet
Mulder og Scully drar tilbake til Bellefleur i episoden Requiem i sjuende sesong. Theresa, Billy og Billys far dukker også opp i denne episoden.
Middag kl. 8 (film)
Handling
Rett før han skal reise til middagsselskapet får Larry besøk av Max og Jo Stengel (Jean Hersholt), produsenten for teaterstykket der han har mulighet til å få spille en liten rolle. Larry ender opp med å fornærme både Max og produsenten og en rasende Max gir han beskjed om at han har ødelagt den siste sjansen til å få karrieren på riktig spor igjen. Like etterpå blir Larry informert av hotelledelsen om at han må flytte ut av hotellet på grunn av at noen viktigere gjester skal overta rommet hans. Larry dekker til alle dørsprekker, skrur på gassen på peisen og setter seg ned i en stol.
Pilot (The X-Files)
Første manusutkast
I det originale manuset var en spesialagent ved navn Lake Drazen med på møtet hvor Scully får oppdraget sitt. Han blir også med henne ned til Mulders kontor og ser på mens han viser henne bildene av ofrene. Drazen dukker opp igjen i scenen i slutten av episoden der Scully blir utspurt om hendelsene i Oregon. Drazen kaster deretter Scullys rapport i en forbrenningsovn. Den siste scenen ser ut til å antyde at Drazens figur senere ble til Cigarette Smoking Man. I den versjonen av manuset som ble spilt inn er Cigarette Smoking Man en passiv deltaker i det første møtet med Scully og det er han som plasserer metallobjektet i lageret i Pentagon.
Johann Michael Bach III
Johann Michael Bach (født 9. november 1745 i Struth ved Schmalkalden, død 13. juni 1820 i Elberfeld, Wuppertal var en tysk komponist av musikerfamilien Bach.
Middag kl. 8 (film)
Handling
Hos ekteparet Jordan har gjestene til middagsselskapet begynt å komme og Paula gjør seg klar til avslutte forholdet med forloveden sin. Før hun får fortalt ham noe blir hun tatt til side av Carlotta som forteller henne at hun vet om forholdet til Larry. Hun forteller også at rett før hun reiste fra hotellet ble det oppdaget at Larry hadde begått selvmord. Samtidig blir Millicent informert av Wayne om hennes ektemanns sykdom og hun innser hvor egoistisk hun har vært. Da alle gjestene er klare til å begynne middagen blir Oliver informert av Dan at han ikke kommer til å kjøpe opp Jordan Shipping Line likevel.
Pilot (The X-Files)
Første manusutkast
I det første utkastet insisterer også Mulder på at Scully kjører bilen og rettsmedisineren hadde tidligere utført en abort på Peggy. Faren var Billy og det som kom ut under aborten var ikke et foster. Rettsmedisinerens datter forteller Mulder og Scully at det var på grunn av merkene på Peggy. I en annen scene fjernet fra senere utkast uler Mulder og Scully mot månen.
Middag kl. 8 (film)
Produksjon
Frances Marion, Herman J. Mankiewicz og Donald Ogden Stewart baserte manus på det suksessfulle teaterstykket Middag kl. 8, skrevet av George S. Kaufman og Edna Ferber. Det hadde premiere på Broadway 22. oktober 1932, med Constance Collier som Carlotta Vance, Conway Tearle som Larry Renault, Paul Harvey som Dan Packard, Judith Wood som Kitty Packard, Malcolm Duncan som Oliver Jordan, Ann Andrews som Millicent Jordan og Marguerite Churchill som Paula Jordan. Joseph Schenck, sjefen for United Artists, kjøpte rettighetene til teaterstykket i februar 1933 og planla å filmatisere det. Han mistet imidlertid interessen for prosjektet og solgte rettighetene videre til Metro-Goldwyn-Mayer. ''Middag kl. 8'' var den første produsentjobben til David O. Selznick, som hadde MGM-sjef Louis B. Mayer som sin svigerfar, etter at han ble rekruttert fra RKO for å ta plassen til en syk Irving Thalberg.
Johann Michael Bach III
Bach reiste tidlig til Nederland og England. Han var kantor i Tann (Rhön), studerte i Göttingen og Leipzig og slo seg ned i Güstrow som advokat. Deretter vendte han tilbake til Tann, og etter etter en reise i Sveits tilbrakte han sine siste år i Elberfeld, i dag en bydel i Wuppertal.
Middag kl. 8 (film)
Produksjon
Filmen fulgte suksessformelen fra fjorårets Grand Hotel, som Thalberg hadde produsert. Begge filmene hadde en rekke filmstjerner i hovedrollene, inkludert John Barrymore, Wallace Beery og Lionel Barrymore i sentrale roller. I tillegg ble flere av de samme personene brukt bak kulissene, inkludert kostymedesinger Adrian og filmfotograf William H. Daniels.
Pilot (The X-Files)
Ethan Minette
To scener med Ethan Minette, Scullys kjæreste, ble spilt inn for episoden men senere kuttet. Den første scenen skjer etter at Mulder viser Scully bildene. Scully møter Minette og hun forteller ham at de ikke kan dra på ferie fordi hun må dra til Oregon. Han jobber i et TV-studio. Den andre scenen er i slutten av episoden. I scenen der Mulder ringer Scully, ligger Minette i sengen sammen med henne. Han spør om det var noe viktig og hun svarer at det var bare arbeid. I det første utkastet av manuset jobber Minette som korridorpolitiker.
Middag kl. 8 (film)
Produksjon
Selznick gjorde en avtale med RKO om å låne George Cukor til MGM for å regissere filmen. I bytte fikk RKO låne Lionel Barrymore for å spille i One Man's Journey (1933).
Pilot (The X-Files)
Ethan Minette
Scullys kjæreste var et forsøk på å introdusere romanse i serien av 20th Century Fox. De følte at det ikke var noe mellom Mulder og Scully. Chris Carter, manusforfatter og skaper av serien, fant det enkelt å fjerne Minette helt fordi at scenene med ham og Scully gjorde scenene med Mulder og Scully tregere og han syntes at forholdet mellom Mulder og Scully var mer interessant. Minette dukker derfor heller ikke opp senere i serien.
Middag kl. 8 (film)
Produksjon
Clark Gable og Joan Crawford var tiltenkt rollene som henholdsvis dr. Wayne Talbot og Paula Jordan, men begge trakk seg. Disse rollene gikk til slutt til Edmund Lowe og Madge Evans. Alice Brady ble vurdert i rollen som Millicent Jordan, men denne gikk i stedet til Billie Burke.
Mayer var uenig med Cukor i to av hans valg av skuespillere. Han mente at unge og forholdsvis uerfarne Jean Harlow ville bli fullstendig overskygget av de langt mer erfarne skuespillerne i de øvrige hovedrollene. Cukor hadde derimot blitt overbevist om hennes komiske talent etter å ha sett Fristelser (1932). Mayer var også skeptisk til John Barrymores alkoholmisbruk og uberegnelige oppførsel. Cukor hadde imidlertid god erfaring med ham etter å ha regissert ham i Foruten kjærlighet (1932), en film produsert av Selznick. Barrymore foreslo å forsterke likhetene mellom seg selv og rollefiguren sin, en avdanket stumfilmskuespiller med et alkoholproblem. Han baserte også rolletolkningen sin på svigerfaren sin, Maurice Costello, og svogeren sin, Lowell Sherman. Cukor var på sin side usikker på Selznicks avgjørelse om å gi Marie Dressler rollen som den tidligere skjønnheten Carlotta Vance. Mayer argumenterte for at hun var den rette til rollen, til tross for sitt ordinære utseende. Etter at innspillingen startet ble også Cukor overbevist, og beskrev henne som «en kvinne som er en fabelaktig personlighet».
Pilot (The X-Files)
Innspillingssteder
Skogen er Seymour Demonstration Forest i nordre Vancouver og motellet Mulder og Scully bor på er Cedar Lane Motel i White Rock. Utsiden av Scullys leilighet er 610 Jervis Street i Vancouver. Hele episoden ble spilt inn i løpet av to uker i mars 1993.
Darvel
Darvel (skotsk-gælisk: Dervel) er en liten by (town) i regionen East Ayrshire i Skottland. Den ligger i den østlige enden av Irvine-dalen og blir noen ganger referert til som «The Lang Toon» (skotsk-engelsk for «den lange byen). Byens latinske motto, Non sibi sed cunctis, betyr «Ikke for oss selv, men for andre».
Pilot (The X-Files)
Annet
Episoden skulle opprinnelig foregår i Bellefleur i Louisiana istedenfor Bellefleur i Oregon. Chris Carter ble født i Bellflower i California og det er der navnet kommer fra. Scullys obduksjon av liket begynner klokka 10.56, en referanse til Christ Carters fødselsdag (13. oktober 1956) og Scullys klokke, mens hun ligger i senga i slutten av episoden, er 11.21, som er en referanse til Chris Carters kones fødselsdag (21. november 1948). Disse tallene dukker også opp i andre episoder av serien.
Middag kl. 8 (film)
Produksjon
Den ene hunden til rollefiguren Carlotta Vance het Benito, både i teaterstykket og filmmanuset. Den ble i siste øyeblikk omdøpt til Tarzan, og dette navnet ble dubbet over Benito før filmen ble utgitt.
Innspillingen av ''Middag kl. 8'' startet 13. mars 1933 og ble fullført på 35 dager. Ifølge Harlow ble filmen spilt inn i så nær kronologisk rekkefølge som mulig.
Pilot (The X-Files)
Mottakelse
Episoden ble generelt sett tatt godt imot av kritikere. Tony Scott i Variety kritiserte episoden for å resirkulerte konspepter, men roste produksjonen. Når det gjelder skuespillerne, skrev han at Duchovnys skildring av en alvorlig forsker med en humoristisk sans bør gjøre ham populær og at Andersons vaklende tviler fungerer bra. Han roste også manuset og regissøren.
Darvel
Ved folketellingen i 2001 hadde Darvel 3 361 innbyggere. I 2006 ble folketallet estimert til 3 620 innbyggere. Den forsiktige, men jevne økningen fortsatte, og for 2020 er befolkningstallet beregnet til 3 900 innbyggere.
Forhistorie og arkeologi
Det ble gjort arkeologiske utgravninger og undersøkelser av Glasgow University Archaeological Research Division (GUARD) mellom 2003 og 2007 i forkant av utvidelsen av steinbruddet Loudoun Hill Quarry Det ble da fastslått at folk hadde bodd i området mellom mesolittisk og sen jernalder (tidlig middelalder). I de eldste periodene var området dekket av skog og disse var sannsynligvis fortsatt uforstyrret.
Romerske bosetninger har blitt funnet ved foten av Loudoun Hill på Allanton Plain og er synlig på et tidspunkt fra Windy Wizzen.
Ved en ekstra utgraving i 2007, fant GUARD en sjelden bondegård fra senmiddelalderen. Keramikk- og karbondateringene indikerer at gården var bosatt på i tiden 1300- og1400-tallet. Det antas at dette stedet tilhørte gården Newton, som først ble dokumentert på slutten av 1300-tallet i sognet Galston. På den tiden tilhørte sognet Galston til Lockhart-familien.
Historie
Den moderne byen Darvel ble antagelig først etablert på slutten av 1700-tallet. Navnet Darvel ble registrert i gamle charter som varianter av Dernvale eller Darnevaill og kan avledes fra et angelsaksisk ord derne som betyr «skjult». Darnel er også et engelsk botanisk ord som betyr raigress, men det er antagelig ikke tilknyttet stedsnavnet.
William Wallace, den skotske frihetskjemperen, har også blitt tilknyttet området. Trubaduren (eller makar) Blind Harry fra 1400-tallet skrev i sitt fortellende dikt The Wallace at Wallace og hans menn beseiret en engelsk styrke ved bakken i 1296 under den skotske uavhengighetskrigen. Blind Harry forteller også om hvordan den engelske generalen, Fenwick, som skal ha drept Wallaces far, ble drept under slaget. Kart over området kaller nå en haug øst for Loudoun Hill som «Wallace's Grave». Et slag mellom Robert Bruce og engelskmennene ble også utkjempet her, slaget ved Loudoun Hill den 10. mai 1307.
Det landområdet som Darvel ble bygget på var eid av jarlene av Loudoun og det var John Campbell, 4th Earl of Loudoun (1705–1782) som påbegynte den moderne byen i 1754 som en inntekt for for hans eiendom. I 1780 hadde befolkningen økt til over 400. Loch Gate eller Gait var en gang en betydelig innsjø nær gården med det navnet, men den ble stort sett drenert for jordbruk på 1800-tallet.
Monumenter
Et minnesmerke på gården Lochfield til minne om fødselen der, den 6. august 1881, av Alexander Fleming, Nobelprismottaker for oppdagelsen av penicillin. Monumentet ble reist i 1957 og forgylt på nytt i 2009 av sine nåværende eiere Philip og Heather Scott. Det restaurerte minnesmerket ble avduket av Flemings biograf Kevin Brown i nærvær av prost Stephanie Young. Et annet minnesmerke for Flemming er en byste gjort av E.R. Bevan og en hage som ligger på Hastings Square.
Middag kl. 8 (film)
Mottakelse
Filmen ble en stor suksess og spilte inn 2,1 millioner dollar. Den ble kåret til en av årets ti beste filmer av både The Film Daily og The New York Times. Variety lot seg imponere og mente filmen holdt på spenningen fra start til slutt. Anmelderen trakk spesielt frem prestasjonene til Dressler og Harlow. Mordaunt Hall i The New York Times mente filmen innfridde hans store forventninger til de fulle. Han trakk frem filmens spenningsnivå som en styrke. Hall roste også skuespillernes prestasjoner, og mente spesielt Dressler og Burke imponerte stort. Bland Johaneson i New York Daily Mirror mente at det var en flott film med praktfulle skuespillerprestasjoner.
Anerkjennelse
''Middag kl. 8'' er på 85.-plass på «AFI's 100 Years...100 Laughs», Det amerikanske filminstituttets liste over de 100 beste amerikanske komediene.
Pilot (The X-Files)
Mottakelse
Entertainment Weekly bemerket at Scully ble skrevet som en spottende skeptiker i piloten, men at hun delvis forandret synspunkt i løpet av sesongen. Etter fire episoder, kalte bladet The X-Files for den mest paranoide serien på TV, og kommenterte spenningen mellom tvileren Anderson og den troende Duchovny.
Pris
I 1994 ble sjeffotograf Thomas Del Ruth nominert til ASC Award av American Society of Cinematographers for denne episoden.
Utgivelser
Episoden ble utgitt sammen med episoden Deep Throat på VHS i Nord-Amerika i 1996. Den ble også utgit på Laserdisc i både Nord-Amerika og Japan hvor hele sesongen kom ut i ett sett.
På DVD ble episoden utgitt med resten av sesong en i The X-Files: The Complete First Season 9. mai 2000 i sone 1 og 6. november samme år i sone 2. Det var en av de første seriene som ble utgitt sesongvis på DVD.
Forfatter Les Martin skrev boken basert på historien. Han kalte den X Marks the Spot, som mest sannsynlig henviser til krysset Mulder sprayer på veien i Oregon.
Eksterne lenker
Episodi di X-Files (prima stagione)
Odense slott
Odense slott som ligger i Kongens Have i Odense, ble opprinnelig bygget som et hospital (Domus hospitalis St. Johannis) i 1280 av Johanniterordenen, senere ble det til et kloster (Sankt Johannes Kloster). I 1571 ble klosteret, som da var nedlagt, bygget om til lensmannsbolig, men i 1579 ble det igjen ombygget, denne gang til Odense slott på befaling av Frederik II.
Slottet ble endret på et senere tidspunkt. Frederik IV fikk arkitekt J.C. Krieger til å oppføre den lange nordfløyen i to etasjer med valmet tak og dette ble utført i perioden 1721–23. Samtidig anla Krieger Kongens have foran bygningen. Frederik IV døde forøvrig på slottet i 1730.
I H.C. Andersens barndom bodde Christian Frederik, den senere Christian VIII, med sin ektefelle Caroline Amalie på Odense slott; Christian Frederik var guvernør på Fyn og slottet fungerte som guvernørbolig.
H.C. Andersens mor arbeidet på slottet og H.C. Andersen ble som barn invitert til slottet av prinsen, hvor H.C. Andersen ifølge sin egen beskrivelse i Levnedsbogen skal ha spilt noen scener fra Holberg og improvisert sang.
Christian Frederiks sønn, Frederik bodde senere på slottet sammen med sin andre kone Mariane av Mecklenburg-Strelitz og senere grevinne Danner. Etter marsrevolusjonen i 1848 og slutten på eneveldet, ble slottet overtatt av staten.
I 1907 kjøpte Odense kommune bygningskomplekset og det inneholder i dag administrasjonskontorer.
Odense slott ble fredet i 1918.
Tosebygda
Tosebygda er den vestre delen av Trøgstad i Indre Østfold kommune i Viken. Stedet ligger mellom Skjønhaug og Askim, vest for Øyeren, sør for Glomma.
Grenda har ca 105 husstander. Tosebygda grunnkrets hadde 242 innbyggere 1. januar 2020.
Stedets flotteste perle er badeplassen på Mørkfoss, et yndet sted for både lokale og tilreisende.
The Jersey Devil
The Jersey Devil er den femte episoden i den første sesongen av science fiction-serien The X-Files. Den ble vist for første gang 8. oktober 1993 på Fox i USA.
Handling
Mulder blir kjørt inn i parken til åstedet av en fra parkvesenet. Han blir forfulgt av noe som gjemmer seg mens han går tilbake til byen. I byen spør han de hjemløse om de kjente den døde uteliggeren. En mann forteller ham at han så noe rote i søppelet og gir Mulder en tegning. Om natten ser han noe menneskelignende som roter i søppelet. Han sniker seg nærmere, men det løper bort. Politier kommer og arresterer ham. På stasjonen krangler Mulder med detektiven og anklager ham for å holde tilbake bevis. Han ringer Scully som kommer oppover igjen og han forteller henne om det han så. Hun overtaler ham til å dra hjem og på veien tar Scully ham med til en professor som forteller ham at det er meget usannsynlig at en villmann som Mulder så finnes.
Kileskrift
Kileskrift er ett av verdens eldste skriftsystemer, med opphav i Sumer. Det er en form for skrift som ble brukt av flere folkeslag i Levanten i oldtiden. En rekke forskjellige oldtidsspråk ble skrevet med kileskrift, som fikk sitt navn fordi tegnene har form som spisser og vinkler, og fordi skriverne benyttet en spiss pinne for å risse skrifttegnene i myk leire som siden ble tørket.
Skriften ble utviklet i Sumer i slutten av fjerde årtusen f.Kr. (Uruk IV-perioden) og begynte som et system av piktogrammer. I det tredje årtusen f.Kr. begynte piktogrammene å forenkles til mer abstrakte ideogrammer, da antallet bokstaver i bruk minket. Systemet besto av en kombinasjon av et logofonisk, konsonantpreget alfabet og syllabiske (stavelsesdannende) tegn. Denne opprinnelig sumeriske skriften ble tilpasset akkadisk, eblaittisk, elamittisk, hettittisk, luvisk, hattisk, hurrittisk og urartisk, og inspirerte gammelpersisk og ugarittisk skrift. Kileskrift ble gradvis erstattet av det fønikiske alfabet under det nyassyriske rike 911–612 f.Kr. På 100-tallet e.Kr. var skriftsystemet utdødd, og all kunnskap om hvordan man leste det, gått tapt fram til det ble tolket på 1800-tallet.
Det er beregnet at mellom en halv million og to millioner kileskrifttavler er gjenfunnet i arkeologiske utgravninger i moderne tid. Av disse har man tolket eller publisert mellom 30 000-100 000. British Museum har den største samlingen på rundt 130 000 tavler, fulgt av Vorderasiatisches Museum Berlin, Louvre, Istanbuls arkeologiske museum, Iraks nasjonalmuseum, Yales babylonske samling (ca 40 000) og Penn Museum i Pennsylvania. Det meste av disse samlingene er verken blitt oversatt, studert eller utgitt. da det kun er noen få hundre kvalifiserte eksperter på kileskrift i verden.
Historie
Kileskriften utviklet seg fra en gammel form for skrift brukt i Sumer, mer i form av en billedskrift, ideogrammer, på samme måte som Egypts hieroglyfer. Dette var til bruk i handel, hvor det var nødvendig med varelister. De eldste tekstene man kjenner, viser de opprinnelige billedtegnene som etter hvert ble stilisert til enkle tegn satt sammen av forskjellige mønstre av vinkler. Slik oppstod kileskriften som en stavelsesskrift bestående av omkring 600 tegn.
Sumerisk hadde hovedsakelig bestått av enstavelsesord. Mye av kileskriften er egentlig sumeriske ord der selve ordet var glemt, ettersom sumerisk var utdødd som talespråk. Tegnene levde likevel videre i kileskrift med samme betydning som de hadde hatt på sumerisk, fordi de var kjappe å rable ned og sparte skriveren for den tiden han ville brukt på å skrive det mye lengre hettittiske eller akkadiske ordet. Slik ble sumeriske tegn til ideogrammer som tjente som en slags stenografi for kileskrift på andre oldtidsspråk. Det sumeriske ordet ble altså ikke uttalt når hettitter leste opp teksten; da sa man det tilsvarende ordet på hettittisk. Fordelen med ideogrammene var at oldtidsforskere fikk mening i hettittiske skrifttavler før ett eneste ord av språket var kjent. Ulempen er at mange vanlige hettittiske ord, som «kvinne», «kobber», «sau» osv. aldri ble stavet på hettittisk, bare gjengitt med det sumeriske ideogrammet. Derfor kjenner vi fremdeles ikke slike vanlige hettittiske ord.
Det sumeriske ordet for «himmel» var an, jfr himmelguden Anu. Dette tegnet ble da brukt for stavelsen an i andre sammenhenger. Senere brukte akkaderne dette tegnet for «himmel» slik sumererne hadde gjort, selv om «himmel» på akkadisk het shamu. Men tegnet beholdt den lydverdien det hadde hatt på sumerisk, slik at det fortsatt kunne brukes for stavelsen an. Man tilføyde noen ganger determinativer for å bedre forståelsen.
Dynjanfoss kraftverk
Dynjanfoss kraftverk er et vannkraftverk ved foten av Furunusteren i Nissedal kommune i Vestfold og Telemark.
Kraftverket utnytter et fall på 81 meter i Fyreselva og regulerer fossene Dynjanfoss og Reinefoss. Vannet føres i en 1540 meter lang tunnel fra inntaket ved Hønetjønn.
Det er installert tre francisturbiner på totalt 33 MW og midlere årsproduksjon er på 168 GWh.
Verket er et av 15 verk i Arendalsvassdraget. Kraftverket eies av Å Energi.
Guri Malla!
Handling
Bondekona Malla og de tre bondebarna venter besøk fra byen. Den fine byfrua Guri og de tre bybarna skal bo på bondegården hele sommeren og blir hentet på stasjonen av Per Stallkar og hesten. Når byfolket ankommer gården begynner det å skje mange rare ting og vi blir kjent med den mystiske Tueladden.
Ivano Balić
Ivano Balić (født 1. april 1979 i Split, Kroatia), er en kroatisk tidligere håndballspiller. Han spilte sist for HSG Wetzlar fra 2013 til 2015. Han ble kåret til beste spiller (Most Valuable Player) i fem turneringer på rad, i EM 2004, OL 2004, VM 2005, EM 2006 og VM 2007. Han ble i 2003 og 2006 kåret til verdens beste håndballspiller av det internasjonale håndballforbundet (IHF).
ARD
ARD utgjøres av de regionale selskapene WDR, BR, SWR, MDR, NDR, RBB, HR, SR og Radio Bremen, i tillegg til den internasjonale kringkasteren Deutsche Welle. Medieselskapet opererer et stort radio- og fjernsynsnettverk i Tyskland, blant annet den nasjonale fjernsynskanalen Das Erste. Medlemmene i ARD opererer i tillegg rundt 50 egne radiokanaler, syv regionale fjernsynskanaler og to nasjonale radiokanaler.
På slutten av 2016 hadde ARD 22,711 ansatte, fordelt på alle de regionale selskapene. Kringkasteren har to hovedkvarter: ett i München og ett i hovedstaden Berlin. I 2015 hadde ARD et totalt budsjett på 6,485 milliarder euro.
Xianyang
Xianyang (kinesisk: 咸阳; pinyin: Xiányáng) er en kinesisk by på prefekturnivå i provinsen Shaanxi i det nordlige Kina.
Befolkningen innenfor grensene anslås (2004) til 1 034 000.
Byen ligger like nord for metropolen Xi'an. Prefekturet ligger på Guanzhongsletten.
Historie
Den opprinnelige Xianyang, som ligger omtrent der den moderne byen med samme navn er i dag, var oldtidsstaten Qins hovedstad i De stridende rikers tid i kinesisk historie - riket ble regjert fra det store Xianyangpalasset -, og fortsatte som hovedstad under det kortlivede Qin-dynastiet. Byen ligger på nordbredden av elven Wei He.
Kinas første keiser, Qin Shi Huang, lot bygge et forseggjort mausoleum i nærheten av hovedstaden, med en hær laget av terracotta. Dette og andre storslagne tiltak, som krevde enorme ressurser både hva gjelder arbeidskraft og penger – sammen med dynastiets undertrykkende styremåte – ledet til slutt til Qin-dynastiets og byens undergang.
Kort tid etter den første keiserens død i 210 f.Kr. brøt det ut flere opprør. I begynnelsen av desember 207 overgav Qin-kongen Ziying seg til opprørslederen Liu Bang. Liu Bang erobret deretter Xianyang, men ble snart tvunget til å overlate den til en annen opprørsleder, Xiang Yu, som hadde en mye større hær enn Liu Bang. Xiang Yu drepte så Ziying og brente ned Xianyang. I denne brannen gikk hele det kongelige bibliotek tapt, blant annet de eneste utgavene av mange såkalt "forbudte bøker".
Etter at han til slutt hadde nedkjempet Xiang Yu, bygde Liu Bang i 202 en ny by i nærheten av den gamle Xianyang og kalte den Chang'an. Dette var 28 kilometer unna på motsatt side av Wei-elven. Chang'an som ble så hovedstad for Det vestlige Han-dynasti. Chang'an ligger nå i den nordvestre delen av den moderne byen Xi'an.
Administrative enheter
Byprefekturet Xianyang har jurisdiksjon over 3 distrikter (区 qū), ett byfylke (市 shì) og 10 fylker (县 xiàn).
Kulturminner
På Xianyang-prefekturets områder ligger en rekke av Kinas nasjonalt klassifiserte anerkjente kulturminner, som das Shunlingmausoleet og palasset i hovedstaden for staten Qin (i bydistriktet Weicheng).
I bydistriktet Weicheng er dessuten mausoleet Han Yang Ling (汉阳陵) for Han-keiseren Jingdi, dessuten Changling-mausoleet, det Tang-tidige gravanlegg Xing Ning Ling (兴宁陵), den Ming-tidige nordlige jernpagode, og Xianyangs konfuciustempel.
I bydistriktet Qindu ligger ruinene av Shahe-broen (fra Qin- og Han-tiden).
I bydistriktet Yangling ligger Tailing-mausoleet for Sui-keiseren Wen.
Charles Murray (statsviter)
Charles Alan Murray (født i 1943) er en amerikansk libertariansk statsviter, forfatter og samfunnsdebattant, som arbeider for American Enterprise Institute, en konservativ tankesmie i Washington, DC i USA. Han er kanskje mest kjent for sin kontroversielle bok The Bell Curve, medforfattet med den avdøde professor Richard Herrnstein i 1994, som i to av bokens kapitler blant annet diskuterer hvilken rolle IQ spiller i det amerikanske samfunn.
Xianyang
Samferdel
I Xianyang stanser togene på Longhaibanen, Kinas viktigste jernbanelinje i øst-vest-retning, som løper fra Lianyungang til Lanzhou via blant annet Xuzhou, Kaifeng, Zhengzhou, Luoyang og Xi'an.
Charles Murray (statsviter)
Murray ble først kjent for boken Losing Ground: American Social Policy 1950–1980 i 1984, som diskuterte det amerikanske velferdssystemet. Han har også skrevet In Pursuit: Of Happiness and Good Government i 1988, What It Means to be a Libertarian: A Personal Interpretation i 1996, Human Accomplishment: The Pursuit of Excellence in the Arts and Sciences, 800 B.C. to 1950 i 2003, og In Our Hands: A Plan to Replace the Welfare State 2006. Han ga ut Real Education: Four Simple Truths for Bringing America's Schools Back to Reality i 2008.
Johann Elias Bach
Johann Elias Bach (1705–1755) var en tysk komponist av musikerfamilien Bach.
Charles Murray (statsviter)
Hans artikler har stått på trykk i Commentary Magazine, The New Criterion, The Weekly Standard, The Washington Post, The Wall Street Journal og The New York Times. Murray er doctor honoris causa fra Universidad Francisco Marroquín.
The Bell Curve
The Bell Curve: Intelligence and Class Structure in American Life (1994) (ISBN 0-02-914673-9) er en kontroversiell og bestselgende bok fra 1994 som Charles Murray skrev sammen med den avdøde Harvard-professoren Richard J. Herrnstein. Dens sentrale poeng er at intelligens har større betydning enn faktorer som inntekt, arbeidsprestasjon, graviditet utenfor ekteskap og kriminalitet enn ens foreldres sosioøkonomiske status eller utdannelsesnivå. Boken argumenterte også at de med høy intelligens (den «kognitive elite») separeres fra den alminnelige befolkning med middels og lav intelligens og at dette er en farlig sosial trend.
Xianyang
Samferdel
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Charles Murray (statsviter)
The Bell Curve
Mye av kontroversen oppstod grunnet kapittel 13 og 14, hvor forfatterne skriver om den varige forskjellen i rase og intelligens og diskuterer implikasjonene til denne forskjellen. Forfatterne ble rapportert i den populære presse som om de argumenterte med at disse IQ-forskjellene var genetiske, selv om de ikke tar stilling til dette i boken, og skriver i introduksjonen til kapittel 13 at «The debate about whether and how much genes and environment have to do with ethnic differences remains unresolved.» Dette sitatet har på ingen måte hjulpet Murray, og den dag i dag forsøker studenter å hindre at han snakker offentlig.
Housay
Geografi og geologi
Housay har den mest komplekse geologien til Out Skerries, med granitt i Mio Ness helt i sørvest, kalkstein på sørkysten og store konsentrasjoner av gneis og skifer.
Charles Murray (statsviter)
The Bell Curve
Bokens tittel kommer fra den klokkeformede normaldistribusjonen til IQ. Normaldistribusjonen er grensedistribusjonen til en tilfeldig distribusjon til en tilfeldig størrelse som er summen av mindre, uavhengige fenomen. Poenget med tittelen er at IQ-fordelingen er normalfordelt fordi en persons intelligens er summen av mange små tilfeldige variasjoner i genetiske og miljøfaktorer.
Housay
Geografi og geologi
Øya Housay består av flere tynne nes, hvor den største peker mot sørvest, og over 1,6 km lang. Mot nord strekker en annen odde seg, og svinger deretter mot sørvest, løper parallelt med den største, og atskilt av West Voe. Det er også noen havgrotter i sør, og Da Steig, som forbinder øya med Mio Ness, er en som har kollapset. Øya er atskilt fra Bruray med North Mouth og South Mouth.
Charles Murray (statsviter)
The Bell Curve
Kort tid etter publikasjonen samlet en rekke folk seg både for å kritisere og forsvare boken. Noen kritikere anklaget boken og dens forfattere for å støtte vitenskapelig rasisme og rasehygiene. Flere debattbøker ble utgitt med motargumenter mot The Bell Curve.
Johann Elias Bach
Etter teologistudium i Jena var han fra 1737 til 1742 elev og sekretær hos fetteren Johann Sebastian Bach i Leipzig. Elias' brev fra denne tiden er viktige kilder om livet til J.S. Bach. Fra 1743 var Elias kantor i Schweinfurt.
Housay
Geografi og geologi
Øya lider tidvis av vannmangel. Det er lite torv på Out Skerries, så beboerne har fått rett til å kutte den på Whalsay.
Historie
Det store antallet norrøne stedsnavn på øya tyder på at den har vært bebodd siden norrøn tid, fra rundt 800-tallet, om ikke tidligere.
Oppdagelsen av gull- og sølvmynter på 1960-tallet utenfor Mio Ness førte til lokaliseringen av tre skipsvrak, blant annet fregatten «De Leifde», 50 m lang, 13 m bredt, og veide rundt 2 tonn, fra Det nederlandske ostindiske kompani under kommando av Meikens Barend og med mannskap på 300. Skipet hadde en last med rikdommer, oppgitt til å være rundt 227 000 gulden og 1800 sølv- og gulldukater. Etter at en storm traff skipet den 7. november 1711, gikk det på grunn og sank utenfor Housay, med kun én overlevende av hele mannskapet. Denne personen, hvis navn er ukjent, overnattet hos en lokal familie i omtrent et år før han kom seg fra øya.
Omtrent 2000 gylden ble berget av de lokale innbyggerne i løpet av året etter skipets forlis. I august 1965 drev en gruppe dykkere undersøkelser utenfor Housay og fant en rekke nederlandske mynter. I 1968 ble restene av vraket oppdaget på den sørligste spissen av øya. De ligger i en kløft kalt Dregging Geos på Mio Ness-halvøya.
Øyas befolkning toppet seg i 1891 med nesten nitti mennesker, siden har antallet minsket sakte. Det var 71 i 1961, 63 i 1971, 49 i 1981, deretter en liten i økning il 58 i 1991, men mellom 2001 og 2011 synes folketallet å ha holdt seg stabilt på rundt 50 personer.
Infrastruktur
Housay har et postkontor, en av to butikker på Out Skerrie, foruten en kirke og et samfunnshus. Broen Skerries Bridge ble bygget i 1957 for å gi en fast forbindelse fra Bruray til den nærliggende og større øya Housay.
Sotheby’s
Sotheby's er et auksjonsbyrå grunnlagt i London i 1744. Firmaet har kontorer i London og New York.
Housay
Eksterne lenker
Housay
Sotheby’s
Sotheby's er særlig kjent for sine kunstauksjoner. Maleriet «Vampyr» av Edvard Munch ble solgt 3. november 2008 i New York for 258 millioner norske kroner, noe som var ny rekord. Den eneste privateide originalversjonen av et annet Munch-maleri, «Skrik», ble solgt hos Sotheby's 3. mai 2012 for 119,9 millioner amerikanske dollar, hvorav 107 millioner dollar i salgssum med 12,9 millioner dollar i kommisjon. Dette tilsvarer 687 millioner norske kroner. Kasimir Malevitsjs «Suprematist Composition» ble solgt hos Sotheby's for 406 millioner norske kroner.
Danderhall
Ved folketellingen i 2001 hadde Danderhall 2 878 innbyggere. I 2006 ble folketallet estimert til 2 870 innbyggere.
Charles Murray (statsviter)
The Bell Curve
Civita inviterte Murray til Norge våren 2017, noe som ble kritisert av enkelte.
Baoji
Baoji (kinesisk: 宝鸡; pinyin: Bǎojī, eller Paoki eller Pao-chi) er en kinesisk by på prefekturnivå i provinsen Shaanxi i det nordlige Kina. Befolkningen anslås (2005) til 3,68 millioner.
Prefekturet ligger på Guanzhongsletten. Det ligger vest i provinsen og inn mot naboprovinsen Gansu, ved Longhai-jernbanen, og har siden åpningen av jernbaneforbindelsen til Chengdu i naboprovinsen Sichuan i 1957 vært et viktig jernbaneknutepunkt for det nordvestre Kina.